La examenele din cadrul EVALUĂRII NAŢIONALE 2013, înainte de rezolvarea contestaţiilor, 123.503 elevi, reprezentând 75,91%, au obţinut note peste 5, a anunţat Ministerul Educaţiei Naţionale (MEN), după centralizarea rezultatelor din toate judeţele şi din Bucureşti, înainte de soluţionarea contestaţiilor.

Numărul elevilor care au obţinut note peste 5 la EVALUAREA NAŢIOLĂ 2013 a crescut cu aproape 10% faţă de 2012, când au fost 66,12% elevi cu note peste 5. În 2011 au obţinut note peste cinci 81,79%, în 2010 - 85,97%, în 2009 - 88,90%, în 2008 - 89,93%, în 2007 - 77,96%, în 2006 - 67,16%, în 2005 - 62,39 şi în 2004 - 71,38%.

Note peste 5 la Evaluarea Naţională din acest an au obţinut 82,29% dintre elevi la Limba şi literatura română, 93,07% la Limba şi literatura maternă şi 71,60% la Matematică. În niciun judeţ nu s-a înregistrat un procent sub 60% de note peste 5, a precizat MEN.

Cele mai multe note peste 5 au fost înregistrare în tranşa de note 9 - 9,99, respectiv 29.666. Cele mai multe note de 10, respectiv 87, au fost obţinute în Bucureşti.

La Limba şi literatura română, din cei 163.098 de elevi care au susţinut proba, 134.215 (82,29%) au obţinut note peste 5. Un elev, din judeţul Timiş, a fost eliminat pentru că a fost prins copiind.

Cele mai multe note peste 5 la Limba română au fost înregistrate în tranşa de note 8-8,99, respectiv 30.300. Cele mai multe note de 10 au fost obţinute în Bucureşti (160) şi judeţul Ialomiţa (101).

La Matematică, din cei 162.802 de elevi care au susţinut proba, 116.562 (71,60%) au obţinut note peste 5. Doi elevi, din judeţele Arad şi Teleorman, au fost eliminaţi din examen după ce au fost surprinşi copiind.

Cele mai multe note peste 5 la Matematică au fost înregistrate în tranşa de note 9-9,99, respectiv 29.720. Cele mai multe note de 10 au fost obţinute în Bucureşti (1.286) şi judeţele Iaşi (572) şi Prahova (545).

La Limba şi literatura maternă, 8.856 (93,07%) din cei 9.515 de elevi care au susţinut proba au primit note peste 5. Cele mai multe note peste 5 au fost înregistrate în tranşa de note 8-8,99, respectiv 2.477. Cele mai multe note de 10 au fost obţinute în judeţele Satu Mare (34) şi Harghita (31).

Rezultatele au fost afişate sâmbătă, în fiecare centru de examinare, între orele 15.45 şi 16.30. Elevii nemulţumiţi de notele obţinute la probele de la EVALUAREA NAŢIONALĂ au depus contestaţii între orele 16.00 şi 22.00. Contestaţiile vor fi soluţionate în perioada 30 iunie - 2 iulie, iar rezultatele finale vor fi afişate pe 3 iulie.

Subiectele au avut un grad de dificultate mediu, specific examenelor care au ca scop evaluarea competenţelor pentru finalul ciclului gimnazial. Subiectele şi baremele de rezolvare au fost corect redactate şi nu au ridicat probleme elevilor şi profesorilor evaluatori, a precizat MEN.

Situaţiile neprevăzute la EVALUARE NAŢIONALĂ au fost rezolvate cu celeritate. Subiecte de rezervă au fost utilizate pentru opt centre de examen la proba de Limba română, pentru un centru la limba maternă şi pentru nouă centre la Matematică.

"În centrele de examinare au fost aplicate toate măsurile care s-au impus pentru asigurarea unui examen corect şi pentru eliminarea oricărei tentative de fraudă. În toate centrele au funcţionat camerele de supraveghere", a mai arătat Ministerul Educaţiei.

La EVALUARE NAŢIONALĂ din acest an a fost eliminat un elev din judeţul Timiş, pentru tentativă de fraudă, la proba de Limba română.

Elevii nemulţumiţi de notele obţinute la evaluarea naţională pot depune contestaţii sâmbătă, până la ora 22.00.

Contestaţiile vor fi soluţionate în perioada 30 iunie - 2 iulie, iar rezultatele finale vor fi afişate în 3 iulie.

Media de admitere în liceu va fi calculată ca medie aritmetică dintre media notelor de la evaluare şi media generală a anilor de gimnaziu.

Mediafax.ro îţi oferă, în timp real, REZULTATE LA EVALUARE NAŢIONALĂ 2013, informaţii despre rata de promovare, CONTESTAŢII, precum şi informaţii despre ADMITEREA LA LICEU şi REPATIZAREA COMPUTERIZATĂ.

CUM SE FACE ADMITEREA LA LICEU

După ce vor obţine notele de la EVALUARE NAŢIONALĂ 2013, elevii de clasa a VIII-a se vor înscrie pe baza mediei obţinute la examen la liceul preferat.

Înscrierea la liceu are loc la sediul unităţii şcolare absolvite de către elevi şi se va face prin completarea fişei de admitere.

Elevii vor completa fişa specială de admitere în perioada 5 -9 iulie.

În fişa de admitere se vor completa codurile liceelor, în ordinea preferinţelor, listă care se află pe fiecare inspectorat judeţean în parte.

După ce vor completa fişa de admitere, reprezentanţii din centrul zonal de admitere vor transmite pe suport electronic baza de date comisiei judeţene/ şi a municipiului Bucureşti până pe 11 iulie.